ผมไปผ่าฟันคุดมาคับเมื่อวันที่4มิถุนายน เเล้วหลังเเปรงฟันเสร็จผมเริ่มเเปลกใจตอนอ่าปากทำไมไม่มีอาการตึงๆ เลยอ่าปากส่องกระจกดูเห็นว่าไหมมันหายไปเเล้วเนื้อฉีกทำให้เห็นเป็นรู ไม่มีเลือดไม่มีอาการบวม ควรไปพบเเพทย์มั้ยคับ
สวัสดีค่ะ การผ่าตัดเพื่อเอาฟันคุดออกเป็นการทำการหัตถการผ่าตัดในช่องปากอย่างนึง ที่มีแผลเปิดมีเลือดไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้ หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงโดยเป็นการผ่าตัดที่หลังทำ แพทย์จะเย็บไหมเอาไว้ที่แผล เพื่อช่วยในการสมานของแผลค่ะ หากไหมที่เย็บผ่าฟันคุดหลุด แต่ไม่มีเลือดไหลออกมาต่อเนื่อง ไม่ได้มีอันตราย ร่างกายจะค่อยๆสร้างเนื้อเยื่อขึ้นมาซ่อมแซมส่วนที่เป็นรูไปได้ในภายหลังในขณะนี้ควรรับประทานอาหารอ่อนๆ ระวังไม่ให้มีเศษอาหารลงไปติด แปรงฟันและบ้วนปากวันละ 2 ครั้ง รับประทานยาแก้ปวดได้ และสังเกตอาการ หากมีเลือดไหลออกมาจากรู ปวดมากขึ้น มีอาการแผลบวม มีหนอง ควรรีบกลับไปพบแพทย์เพราะอาจเป็นสัญญาณของแผลติดเชื้อได้ และควรกลับไปพบแพทย์ตามนัดตัดไหม แม้ไหมจะหลุดไปแล้ว เพื่อให้แพทย์ช่วยประเมินแผลอีกครั้งค่ะ